CELEX: 32015D1936
Language: sk
Date: 2015-07-08 00:00:00
Title: Delegované rozhodnutie Komisie (EÚ) 2015/1936 z 8. júla 2015 o uplatniteľných systémoch na posudzovanie a overovanie nemennosti parametrov vetracích kanálov a potrubí na vetranie vzduchom podľa nariadenia Európskeho parlamentu a Rady (EÚ) č. 305/2011 (Text s významom pre EHP)

28.10.2015   
            
            
               SK
            
            
               Úradný vestník Európskej únie
            
            
               L 282/34
            
         DELEGOVANÉ ROZHODNUTIE KOMISIE (EÚ) 2015/1936
   z 8. júla 2015
   o uplatniteľných systémoch na posudzovanie a overovanie nemennosti parametrov vetracích kanálov a potrubí na vetranie vzduchom podľa nariadenia Európskeho parlamentu a Rady (EÚ) č. 305/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 60 písm. h),
   keďže:
   
               (1)
            
            
               Posudzovanie a overovanie nemennosti parametrov vetracích kanálov a potrubí určených na vetranie vzduchom by sa malo vykonávať v súlade so systémami ustanovenými v prílohe V k nariadeniu (EÚ) č. 305/2011.
            
         
               (2)
            
            
               Je preto potrebné stanoviť, ktoré systémy posudzovania a overovania nemennosti parametrov sú uplatniteľné na vetracie kanály a potrubia určené na vetranie vzduchom. To by malo výrobcom umožniť efektívnejší prístup na vnútorný trh, čím sa prispeje k väčšej konkurencieschopnosti sektora stavebníctva ako celku.
            
         
               (3)
            
            
               Toto rozhodnutie by sa malo uplatňovať len na výrobky, ktoré nepatria do pôsobnosti iných príslušných právnych predpisov Únie. Preto by sa nemalo uplatňovať na kanály a potrubia používané na stabilné protipožiarne systémy, keďže na tie sa už vzťahuje rozhodnutie Komisie 96/577/ES (2) a rozhodnutie Komisie 1999/472/ES (3),
            
         PRIJALA TOTO ROZHODNUTIE:
   Článok 1
   Toto rozhodnutie sa vzťahuje na vetracie kanály a potrubia určené na použitie na stavbách na vetranie vzduchom, ako sa stanovuje v prílohe I.
   Článok 2
   Posudzovanie a overovanie nemennosti parametrov výrobkov uvedených v článku 1 sa vykoná s ohľadom na ich podstatné vlastnosti v súlade so systémami opísanými v prílohe II.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 8. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 88, 4.4.2011, s. 5.
   
      (2)  Rozhodnutie Komisie 96/577/ES z 24. júna 1996 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na stabilné protipožiarne systémy (Ú. v. ES L 254, 8.10.1996, s. 44).
   
      (3)  Rozhodnutie Komisie 1999/472/ES z 1. júla 1999 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa potrubí, zásobníkov a ostatného príslušenstva, ktoré neprichádzajú do kontaktu s vodou určenou na ľudskú spotrebu (Ú. v. ES L 184, 17.7.1999, s. 42).
   
      PRÍLOHA I
      
         VÝROBKY, NA KTORÉ SA VZŤAHUJE NARIADENIE
      
      Toto rozhodnutie sa vzťahuje na:
      
                  1.
               
               
                  Vetracie kanály a potrubia určené na použitie na stavbách na vetranie vzduchom.
               
            
   
      PRÍLOHA II
      
         SYSTÉMY POSUDZOVANIA A OVEROVANIA NEMENNOSTI PARAMETROV
      
      Na výrobky, na ktoré sa vzťahuje toto rozhodnutie, s prihliadnutím na ich podstatné vlastnosti, sa systémy posudzovania a overovania nemennosti parametrov uplatňujú takto:
      
         Tabuľka 1
      
      
         Pre všetky podstatné vlastnosti s výnimkou reakcie na oheň
      
      
                  Výrobky
               
               
                  Podstatné vlastnosti:
               
               
                  Uplatniteľný systém posudzovania a overovania nemennosti parametrov, ako sa stanovuje v prílohe V k nariadeniu (EÚ) č. 305/2011
               
            
                  Vetracie kanály a potrubia určené na použitie na stavbách na vetranie vzduchom
               
               
                  pre všetky podstatné vlastnosti s výnimkou reakcie na oheň
               
               
                  3
               
            
         
      
         Tabuľka 2
      
      
         Iba na reakciu na oheň
      
      Na všetky výrobky uvedené v prvom stĺpci tabuľky 1 sú systémy posudzovania a overovania nemennosti parametrov stanovené v závislosti od ich podskupín takto:
      
         
      
                  Podskupiny výrobkov
               
               
                  Uplatniteľný systém posudzovania a overovania nemennosti parametrov stanovený v prílohe V k nariadeniu (EÚ) č. 305/2011
               
            
                  Výrobky, pri ktorých má presne identifikovateľná fáza v procese výroby za následok zlepšenie ich reakcie na oheň (napr. spomaľovanie horenia alebo obmedzenie obsahu organického materiálu)
               
               
                  1
               
            
                  Výrobky, pri ktorých existuje uplatniteľný európsky právny základ na klasifikáciu ich parametra týkajúceho sa reakcie na oheň bez testovania
               
               
                  4
               
            
                  Výrobky, ktoré nepatria do podskupín uvedených v riadkoch 1 a 2
               
               
                  3